L 320/6
SK
Úradný vestník Európskej únie
14.12.2022
Článok 2
Vymedzenie pojmov
Na účely tohto nariadenia sa uplatňuje toto vymedzenie pojmov: — „kritériá zberu a ťažby na vnútroštátnej alebo regionálnej úrovni“ sú kritériá stanovené v článku 29 ods.
6 písm.
a) smernice (EÚ) 2018/2001; — „kritériá zberu a ťažby na úrovni zdrojovej oblasti“ sú kritériá stanovené v článku 29 ods.
6 písm.
b) smernice (EÚ) 2018/2001; — „krajina zberu a ťažby“ je krajina alebo územie, kde bola lesná biomasa zozbieraná a vyťažená; — „vysadený les“ je les zložený prevažne z vysadených a/alebo úmyselne vysiatych stromov, za predpokladu, že vysadené alebo vysiate stromy majú v zrelom stave tvoriť vyše 50 percent dreva na pni; zahŕňa mladinu zo stromov, ktoré boli vysadené alebo vysiate pôvodne; — „plantážový les“ je vysadený les, ktorý je intenzívne obhospodarovaný a pri výsadbe a zrelosti porastu spĺňa všetky tieto kritériá: jeden alebo dva druhy, rovnaká veková trieda a pravidelný rozstup.
Zahŕňa plantáže s krátkym rubným obdobím na získavanie dreva, vlákniny a energie a nezahŕňa lesy vysadené na ochranu alebo obnovu ekosystému, ako aj lesy zriadené výsadbou alebo výsevom, ktoré sa v stave zrelosti porastu podobajú alebo sa budú podobať prirodzene sa obnovujúcim lesom; — „pne a korene“ sú časti celkového objemu stromov, s výnimkou objemu drevnej biomasy nachádzajúcej sa nad pňom, pričom sa do úvahy berie výška pňa, v ktorej by sa strom rúbal v súlade s bežnou praxou výrubu v príslušnej krajine alebo príslušnom regióne; — „odumreté drevo“ je všetka neživá drevná biomasa, ktorá sa nenachádza v odpade a ktorá stojí či leží na zemi alebo v pôde, vrátane dreva ležiaceho na povrchu, hrubých drevných zvyškov, odumretých koreňov a pňov s priemerom najmenej 10 cm alebo akýmkoľvek iným priemerom používaným v príslušnej krajine; — „dlhodobá produkčná kapacita“ je zdravie lesa a jeho schopnosť nepretržite a udržateľne dodávať tovar, ako je drevo rôzneho stupňa kvality, a lesné produkty a ekosystémové služby nesúvisiace s drevom vrátane čistenia vzduchu a vody, údržby biotopov voľne žijúcich živočíchov a rastlín, rekreácie alebo kultúrneho kapitálu, a to počas dlhého obdobia, a prípadne preklenúť niekoľko po sebe nasledujúcich rubných období; — „systém riadenia“ sú informácie zozbierané o lesnej ploche na úrovni zdrojovej oblasti vrátane informácií vo forme textu, máp, tabuliek a grafov a stratégií alebo riadiacich činností plánovaných a realizovaných na dosiahnutie cieľov v oblasti riadenia alebo rozvoja lesných zdrojov; — „prírodné škodlivé činitele“ sú činitele vymedzené v článku 3 bode 9 nariadenia Európskeho parlamentu a Rady (EÚ) 2018/841 (4); — „čistý ročný prírastok“ je ročný nárast objemu dostupných zásob živých stromov znížený o priemerný prirodzený úhyn uvedených zásob; — „kritériá LULUCF na vnútroštátnej úrovni“ sú kritériá stanovené v článku 29 ods.
7 písm.
a) smernice (EÚ) 2018/2001; — „kritériá LULUCF na úrovni zdrojovej oblasti“ sú kritériá stanovené v článku 29 ods.
7 písm.
b) smernice (EÚ) 2018/2001; — „zásoba uhlíka“ je zásoba vymedzená v článku 3 bode 4 nariadenia (EÚ) 2018/841; — „záchyt uhlíka“ je záchyt vymedzený v článku 3 bode 1 nariadenia (EÚ) 2018/841; (4) Nariadenie Európskeho parlamentu a Rady (EÚ) 2018/841 z 30. mája 2018 o začlenení emisií a odstraňovania skleníkových plynov z využívania pôdy, zo zmien vo využívaní pôdy a z lesného hospodárstva do rámca politík v oblasti klímy a energetiky na rok 2030, ktorým sa mení nariadenie (EÚ) č. 525/2013 a rozhodnutie č. 529/2013/EÚ (Ú. v.
EÚ L 156, 19.6.2018, s. 1).